armvectores/hy_wikipedia_2023 huggingface dataset:
(2578) Սեյնթ-Էքզյուպերի

(2578) Սեյնթ-Էքզյուպերի (անգլ.՝ Saint-Exupery), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 2-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,004574 ա. մ., առավելագույնը մոտենում է 2,7109 ա. մ. հեռավորության վրա և հեռանում 3,2982 ա. մ.։ Արեգակի շուրջ մեկ ամբողջական պտույտ է կատարում 1902,27 երկրային օրվա ընթացքում, իր ուղեծրով շարժվելով միջինում 0,189247 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,58° անկյուն։
Սեյնթ-Էքզյուպերի աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2578) Սեյնթ-Էքզյուպերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոդուբե (այլ կիրառումներ)

Պոդուբե, կարող է վերաբերել՝

Պոդուբե - գյուղ Ռուսաստանի Լենինգրադի մարզի Գատչինսկի շրջանի կազմում։
Պոդուբե - գյուղ Ռուսաստանի Նովգորոդի մարզի Օկուլովսկի շրջանի կազմում։
Պոդուբե - գյուղ Ռուսաստանի Պսկովի մարզի Պուստոշկինսկի շրջանի կազմում։
Գրիգոր Աղասյան

Գրիգոր Խորենի Աղասյան (ապրիլի 13, 1926(1926-04-13), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 16, 2009(2009-10-16), Երևան, Հայաստան), հայ նկարիչ, ՀԽՍՀ արվեստի վաստակավոր գործիչ (1981)։ 


== Կենսագրություն ==
1944 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1950 թվականին՝ Մոսկվայի Վասիլի Սուրիկովի անվան գեղարվեստի ինստիտուտը։ 1950-1966 թվականներին դասավանդել է Երևանի գեղարվեստի ուսումնարանում, 1963 թվականից՝ Երևանի պետական գեղարվեստա-թատերական ինստիտուտում, պրոֆեսոր` 1982 թվականից։ Աշխատանքներից գտնվում են Հայաստանի ազգային պատկերասրահում։


== Ստեղծագործական գործունեություն ==
Ստեղծել է ազգային կոլորիտով բնանկարներ, կոմպոզիցիաներ, գրաֆիկական գործեր, օֆորտներ։
Երփնագրեր`

«Ճանապարհին» (1968)
«Հույսով, հավատով» (1973, Հայաստանի ազգային պատկերասրահ)
«Ընկերուհիներ» (1975)
«Կարմիր հրապարակը» (1978, ՀԱՊ)
«Մեր բակը» (1987, ՀԱՊ)
«Հրազդանի լիճը» (1990)
«Պարուհիներ» (1999)
«Կարոտ» (2002)Վենետիկյան նկարաշարեր՝ 

«Երեկո» (2003)
«Դիմակահանդես» (2003)


== Անհատական ցուցահանդեսներ ==
Հայաստանի ազգային պատկերասրահ, «Ապրելու ենք...» խորգիրը կրող ցուցահանդես նվիրված Հայոց ցեղասպանության 100-ամյա տարելիցին
Երևան (1980, 2002, 2006)
Մոսկվա (1980)
Գյումրի (1981)


== Մրցանակներ ==
Արծաթե մեդալ (1980, Մոսկվա)
Հայաստանում քրիստոնեության ընդունման 1700-ամյակին նվիրված ցուցահանդեսի մրցանակ (2001, Երևան)


== Ծանոթագրություններ ==


== Արտաքին հղումներ ==
Երևան քաղաքի կերպարի ինքնատիպ ու վառ նկարագրություն, Գրիգոր Աղասյան
Դուշանբեկովո

Դուշանբեկովո (ռուս.՝ Душанбеково, բաշկիրերեն՝ Дүшәмбикә), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 635 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բագրևանդ (այլ կիրառումներ)

Բագրևանդ, կարող է վերաբերել՝

Բագրևանդ - գավառ Մեծ Հայքի Այրարատ նահանգում
Բագրևանդ - գետ Հայկական լեռնաշխարհում, Արածանիի աջակողմյան վտակը
Աթմաճյան

Աթմաճյան, հայկական ազգանուն։


== Ազգանունը կրողներ ==
Գեղամ Միհրանի Աթմաճյան (1910-1940), արձակագիր, բանաստեղծ, թարգմանիչ, խմբագիր։
Մառի Միհրանի Աթմաճյան (1913-1999), բանաստեղծուհի, գրական, հասարակական գործիչ։


== Ծանոթագրություններ ==
Մարտ

Անվան այլ կիրառումների համար տե՛ս՝ Մարտ (այլ կիրառումներ)

Մարտ, տարվա երրորդ ամիսն է, ունի 31 օր։ Անունն ստացել է հռոմեացիների պատերազմի Մարս աստվածի անունից։ Հյուսիսային կիսագնդում գարնան առաջին ամիսն է։
Մինչև Գրիգորյան տոմարի գործածությունը մարտը եղել է հռոմեական օրացույցի առաջին ամիսը։
Հայկական տոմարում մարտը համընկնում է արեգ ամսվա հետ։


== Անունն այլ լեզուներով ==
Եվրոպական լեզուներում մարտ անունը հիմնականում ունի նույն՝ լատինական ծագումը, բացառությամբ մի քանիսի։ Մասնավորապես, ֆիններեն ասում են maaliskuu՝ հողի ամիս, նկատի ունենալով այն, որ այդ ամսում հողը երևում է ձյան տակից, ուկրաիներեն՝ березень« (береза «կեչի» բառից), լիտվաներեն՝ kovas, որը նշանակում է սերմնագռավ։


== Նշանավոր օրեր ==
Մաթեմատիկայի համաշխարհային օրը մարտի առաջին չորեքշաբթին;
Կանանց միջազգային օրը՝ մարտի 8-ին;
Պի թվի օրը՝ մարտի 14-ին;
1848 թ. հունգարական հեղափոխության օրը՝ մարտի 15-ին;
Սուրբ Պատրիկի օրը՝ մարտի 17-ին;
Գիշերահավասարի օրը՝ մարտի 19-ից 21-ը;
Նավրուզի օրը, Նոր տարին Իրանում և մի շարք այլ երկրներում՝ մարտի 21-ին;
Ֆրանկաֆոնիայի միջազգային օրը՝ մարտի 22-ին;
Պակիստանի օրը՝ մարտի 23-ին;
Լեհ-հունգարական բարեկամության օրը՝ մարտի 23-ին;
1821 թ. Հունաստանի ազատագրական պատերազմի տոնակատարությունը՝ մարտի 25-ին;
1971 թ. Բանգլադեշի անկախության օրը՝ մարտի 26-ին;
Ամառվա օրը Ալբանիայում մարտի 14-ին։


== Հայաստանում նշվող օրեր ==
Մարտի 8-ը Հայաստանում նշվում է որպես Կանանց միջազգային օր։
Հայ առաքելական եկեղեցին մարտ ամսին նշում է Սուրբ Զատիկը, նրա հաջորդող մեռելոցը և նախորդող Ավագ Ուրբաթը։


== Բառաստեղծում ==
Մարտյան նապաստակ


== Բանահյուսություն ==
Ժողովրդի մեջ մարտ ամիսն ունի փոփոխական բնավորություն ունեցողի համբավ։ Ըստ ավանդույթի, դա գալիս է նրանից, որ սկզբում այդ ամիսը չի եղել և հետո, երբ որոշվեց ստեղծել մարտ ամիսը, դա արվեց մյուս ամիսներից յուրաքանչյուրից մի քանի օր վերցնելով և հավաքելով մի տեղ։ Եվ, քանի որ, տարբեր ամիսներն ունեին տարբեր բնավորություններ, ապա ստացվեց, որ մարտ ամիսը արդյունքում իր մեջ հավաքեց այդ բնավորությունները։
Բանաստեղծ Հովհաննես Թումանյանի բնորոշմամբ, «մարտը մի գիժ ամիս է, որ մարդու հանգիստ չի տալիս, մի օր արև օր կանի, մյուս օրն՝ անձրև ու քամի»։


== Կենդանաշրջանի նշաններ ==
Մարտ ամսում ծնվածների կենդանաշրջանի նշաններն են՝

Ձկները՝ մինչև մարտի 20-ը ծնվածների համար;
Խոյը՝ մարտի 21-ից հետո ծնվածների համար։
(6689) Ֆլոսս

(6689) Ֆլոսս (անգլ.՝ Floss), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,213756 ա. մ., առավելագույնը մոտենում է 1,8332 ա. մ. հեռավորության վրա և հեռանում 2,5943 ա. մ.։ Արեգակի շուրջ մեկ ամբողջական պտույտ է կատարում 1203,08 երկրային օրվա ընթացքում, իր ուղեծրով շարժվելով միջինում 0,299233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6689) Ֆլոսս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորեկը

Նորեկը (ռուս.՝ Новичок), Ռոման Կաչանովի խորհրդային ​​անիմացիոն ֆիլմը, որը թողարկվել է «Սոյուզմուլտֆիլմ» ստուդիայի կողմից, 1961 թվականին։


== Սյուժե ==
Գյուղական կանգառում կոնտեյներ է դատարկվում, որի մեջ լինում է մի փոքրիկ կարմիր տրակտոր։ Նրա աչքերը լուսարձակներ են։ Նա կատարում է առաջին անվարժ շարժումները։ Գնում է ճանապարհով, որն անցնում է անվերջ դաշտերի միջով։ Ճանապարհին նա հանդիպում է բադերի, ցուլի, շունիկի։ Ըստ նրանց տեսակետի` տրակտորը ոչինչ չի կարողանում, քանի որ չի կարողանում լողալ, պոզահարել և տունը պաշտպանել։ Նա ինքը չգիտի, թե «ինչ կարող է անել», բայց գտնում է իր կոչումն իր անմիջական աշխատանքում, այն է` տրակտորի աշխատանքում։


== Նկարահանող խումբ ==
Ռեժիսոր՝ Ռոման Կաչանով
Սցենարի հեղինակ՝ Գեորգի Բալլ
Բեմադրող նկարիչներ՝ Վադիմ Կուրչևսկի, Նիկոլայ Սերեբրյակով
Օպերատոր՝ Թեոդոր Բունիմովիչ
Կոմպոզիտոր՝ Անդրեյ Բաբաև
Հնչյունային օպերատոր՝ Գեորգի Մարտինյուկ
Դերերը հնչյունավորել են՝
Իրինա Մուրավյովա` նոր տրակտոր
Կլարա Ռումյանովա՝ շնիկ
Զինաիդա Նարիշկինա` առաջին բադիկ
Ա. Պանովա` երկրորդ բադիկ
Մարգարիտա Կորաբելնիկովա` երրորդ բադիկ
Բորիս Նովիկով` ցուլ
Խմբագիր՝ Նատալյա Աբրամովա
Տիկնիկավարներ՝ Վյաչեսլավ Շիլոբրեև, Բորիս Մեերովիչ
Տիկնիկները պատրաստել են՝ Պավել Գուսևը, Վ.Կուրանովը, Օլեգ Մասաինովը, Սեմյոն Էթլիսը` Ռոման Գուրովի գլխավորությամբ
Տնօրեն՝ Նատան Բիտման


== Ծանոթագրություններ ==


== Գրականություն ==
Г. Балл «Новичок на прогулке». — Детгиз, 1963. — 20 с.
Г. Балл «Фильмы-сказки: сценарии рисованных фильмов». Выпуск 8.. — М.: Искусство, 1964. — 220 с. — 100 000 экз. «Новичок» — стр. 81
Կամենոգորկա (գյուղ, Ժմերինկայի շրջան)

Անվան այլ կիրառումների համար տե՛ս՝ ԿամենոգորկաԿամենոգորկա (ուկրաիներեն՝ Камяногірка), գյուղ Ուկրաինայի Վիննիցայի մարզի Ժմերինկայի շրջանում։ Հիմնադրվել է 1830 թվականին։
2001 թվականի տվյալներով Կամենոգորկա գյուղում բնակվում էր 699 մարդ։ Բնակավայրը զբաղեցնում է 21,7 կմ² տարածք։ Բնակչության խտությունը կազմում էր 32,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուբաս (Պուչկոմայի վտակ)

Անվան այլ կիրառումների համար տե՛ս՝ Սուբաս (այլ կիրառումներ)Սուբաս (ռուս.՝ Субась), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Պուչկոմա գետի աջ ափին՝ 64 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը՝ բացակայում է, գետի գետային ավազանը՝ Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000047665
Կոդը ըստ հիդրոլոգիական հետազոտության (ՌԴ) — 103004766
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Խուանա Ասուրդույ

Խուանա Ասուրդույ Լյանոս (հուլիսի 12 (23), 1780, Սուկրե, Բոլիվիա - մայիսի 25, 1862(1862-05-25), Սուկրե, Բոլիվիա),  եղել է բոլիվիական ռազմական առաջնորդ, գեներալ։
Ծնվել է 1780 թ. հուլիսի 12-ին Չուչիսաքա քաղաքում։ Մայրն ամուսնացել է հարուստ տղամարդու հետ, բայց հայրը սպանվել է։ Հորն սպանող մարդասպանն անհետացել է։ Խուանա Ասյուրդուն ապրել է Չուչիսքայում և 12 տարեկան հասակում մտել է մենաստան։ 17 տարեկան հասակում նա հեռացվել է, քանի որ հաճախակի է ըմբոստացել։ Ամուսնացել է Մանուել Ասքենսիո Պադիլլայի հետ 1805 թվականին
։ Մարդը, ում նա սիրեց,  բոլիվիացի էր, խոսում էր  իսպաներեն և հարավամերիկյան երկու լեզուներով։


=== Վաղ կյանք ===
Խուաննա Ասյուրդուն ծնվել է 1780 թվականի հուլիսի 12-ին Տորոքայում՝ քաղաքում, որը գտնվում է Պոտոսի մունիցիպալիտետում Ռիո դե լա Պլատայի բարձունքին (այժմյան Ռավելո քաղաքի Պոտոսի դեպարտամենտում, Բոլիվիայում)։ Նրա ծնողներն եղել են Դոն Մատիաս Ասյուրդուն՝ շատերի հարուստ սպիտակ տերը, և Դոնյա Էուալիա Բերմունդը Չուքիսակիից։ Նա մեծացել է Չուքիսակիիում և սկել է կրթություն ստանալ հեղինակություն ունեցող մենաստանում, որտեղ ուզում էր դառնալ կույս։ Նա խոսում էր իսպաներեն, նաև կեուչների լեզվով։ Ըմբոստ բնավորության համար 17 տարեկան հասակում նրան հեռացնում են մենաստանից, 1805 թվականին 25 տարեկան հասակում ամուսնանում է։


=== Ռազմական կյանք և կարիերա ===
Ասուրդուն և ամուսինը միավորվել են Չուքիսակիի հեղափոխությամբ, որն 1809 թվականի մայիսի 25-ին ազատել է Կարակասի պրեզիդենտ Ռամոն Գարսիա դե Լեոնին
։ Այդ ապստամբությունն ավարտվել է 1810 թվականին, երբ հեղափոխականները հաղթել են։ Ավարտին ղեկավարները դատապարտվել են ազատազրկման։


== Ծանոթագրություններ ==


== Արտաքին հղումներ ==
Juana Azurduy, Bicentenario 2009 - Jenny Cárdenas ՅուԹյուբում
Juana Azurduy - Mercedes Sosa ՅուԹյուբում
Բալռեխթեն-Դոթինգեն

Բալռեխթեն-Դոթինգեն  (գերմ.՝ Ballrechten-Dottingen), կոմունա Գերմանիայի Բադեն Վյուրտեմբերգ երկրամասում։
Մտնում է Բրայսգաու Վերին Շվարցվալդ շրջանի կազմում։ Բնակչությունը կազմում է 2303 մարդ (ըստ 2010 թվականի դեկտեմբերի 31-ի)։ Տարածքը կազմում է 6,62 կմ²։ Պաշտոնական կոդ՝ 08 3 15 008։


== Ծանոթագրություններ ==


== Արտաքին հղումներ ==
Պաշտոնական էջ
Մոնսո սյուր Ուազ

Մոնսո սյու Ուազ  (ֆր.՝ Mercin-et-Vaux), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը Վերվեն է։
Համայնքի INSEEկոդը՝ 02494


== Բնակչություն ==
2010 թվականի տվյալներով՝ համայնքի բնակչությունը կազմում է 121 մարդ։ 


== Տնտեսություն ==
2010 թվականին համայնքի 70 աշխատունակ (15-64 տարեկան) բնակիչներից 57-ը տնտեսապես ակտիվ էին, 13-ը՝ ոչ ակտիվ (ակտիվության ցուցանիշը կազմել 81,4%, 1999 թվականին եղել է 72,4%)։ 57 տնտեսապես ակտիվ բնակիչներից աշխատում էին 55-ը (30 տղամարդ և25 կին), գործազուրկ էին 2-ը (0 տղամարդ 2 կին)։ 13տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 8-ը՝ թոշակառուներ, 2-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումններ ==
Վիճակագրության ազգային ինստիտուտ, Մոնսո սյուր Ուազ  (ֆր.)
Եմելևո (գյուղ, Գորնոմարիյսկի շրջան)

Անվան այլ կիրառումների համար տե՛ս՝ ԵմելևոԵմելևո (ռուս.՝ Емелево, լեռնային մար.՝ Пистерлӓ), գյուղ Ռուսաստանի Մարի Էլ հանրապետության Գորնոմարիյսկի շրջանի կազմում։
Բնակչությունը 2001 թվականին գրանցված տվյալներով կազմում էր 237 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լնոզավոդա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԼնոզավոդաԼնոզավոդա (ռուս.՝ Льнозавода), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օվադնոե

Օվադնոե (ուկրաիներեն՝ Овадне), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1545 թվականին։
2001 թվականի տվյալներով Օվադնոե գյուղում բնակվում էր 1 256 մարդ։ Բնակավայրը զբաղեցնում է 1,66 կմ² տարածք։ Բնակչության խտությունը կազմում էր 0,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրոստյանեց (այլ կիրառումներ)

Տրոստյանեց, կարող է վերաբերել՝

Տրոստյանեց - գյուղ, Ուկրաինայի Անդրկարպատյան մարզի Ռախովի շրջանում
Տրոստյանեց - գյուղ, Ուկրաինայի Խմելնիցկիի մարզի Գորոդոկի շրջանում
Տրոստյանեց - գյուղ, Ուկրաինայի Խմելնիցկիի մարզի Սլավուտայի շրջանում
Տրոստյանեց - գյուղ, Ուկրաինայի Վիննիցայի մարզի Յամպոլի շրջանում
Տրոստյանեց - գյուղ, Ուկրաինայի Վիննիցայի մարզի Տիվրովի շրջանում
Տրոստյանեց - գյուղ, Ուկրաինայի Վոլինի մարզի Կիվերցիի շրջանում
Տրոստյանեց - քաղաք, Ուկրաինայի Սումիի մարզի Տրոստյանեցի շրջանում
Տուրովայա

Տուրովայա (ուկրաիներեն՝ Турова), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Տուրովայա գյուղում բնակվում էր 9 մարդ։ Բնակավայրը զբաղեցնում է 4,41 կմ² տարածք։ Բնակչության խտությունը կազմում էր 2,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոստատարի հուշարձան (Կրասնի Սուլին)

Փոստատարի հուշարձան (ռուս.՝ Памятник почтальону), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Տեղադրվել է քաղաքի կենտրոնական փոստային բաժանմունքի առջև Հայրենական մեծ պատերազմի տարիներին։ 2015 թվականին խարխլվածության պատճառով վայր է ընկել պատվանդանից և վնասվել։ Վերականգնվել է 2016 թվականին՝ տեղի քանդակագործ Սարգիս Սերոբյանի ուժերով։


== Պատմություն ==
Կին փոստատարի հուշարձանը գտնվում է Կրասնի Սուլին քաղաքի գլխավոր փոստատան առջև՝ Վորոշիլովի և Պոչտովայա փողոցների անկյունում։ Առաջին անգամ քանդակը տեղադրվել է Հայրենական մեծ պատերազմի տարիներին։ Այդ ժամանակ պայուսակն ուսին գցած մարդուն սպասում էին սրտի թրթիռով. ոմանց նա բերում էր ռազմաճակատում կռվող ազգականների եռանկյունաձև նամակները, իսկ ոմանք ստանում էին «սև թղթեր», որոնք գուժում էին հարազատի վախճանը։ Սա փոստատարի միակ հուշարձանն է Ռուսաստանում։
Տարիների ընթացքում հուշարձանը խարխլվել էր, և 2015 թվականի օգոստոսի 21-ի լույս 22-ի գիշերն ընկավ պատվանդանից։ Կոտրվել էին կնոջ վերջույթները։ Մեկ տարի անց քանդակը վերաբացվեց։ Այն վերականգնել է տեղացի հայազգի քանդակագործ Սարգիս Սերոբյանը։ Նա օգտագործել է նախկին քանդակից մնացած հատվածները, իսկ կորսվածների փոխարեն կերտել է նորերը։ Կին փոստատարի ուսին կրկին պայուսակ է, որում թերթեր են։ Քանդակին ավելացվել է «Արգումենտի ի ֆակտի» (ռուս.՝ «Аргументы и факты») թերթի անվանումը։ Կնոջ ձախ ձեռքին նամակով ծրար է։

Վերականգնման համար անհրաժեշտ գումարը սեփական միջոցներից տրամադրել են քաղաքի փոստատարները։ Հուշարձանի հանդիսավոր բացումը տեղի է ունեցել 2016 թվականի հուլիսի 8-ին՝ Ռուսաստանի փոստի օրվա նախօրեին։


== Ծանոթագրություններ ==
Զիգանա (այլ կիրառումներ)

Զիգանա, կարող է վերաբերել՝

Զիգանա - գետ Սև ծովի ավազանում
Զիգանա - լեռնաշղթա Հայկական լեռնաշխարհում
Երասխ (կայարան)

Այս հոդվածը Երասխ կայարանի մասին է: Գյուղի մասին՝ Երասխ

Երասխ, հայկական երկաթուղու կայարան, որը գտնվում է Արաքս գետի ձախ ափին՝ Արարատի մարզի Երասխ գյուղում։


== ժամանակացույց ==
Այս էլեկտրական գնացքներից բացի դեպի կայարան այլ մշտական շարժ չկա. գծի երկայնքով բեռնափոխադրումներն ավարտվում են Արարատ կայարանում։ Կայարանը Հայաստանում տեղակայված վերջին կայարանն է։ Երկաթգծի շարունակությունն անցնում է Նախիջևանի Ինքնավար Հանրապետություն, որի հետ երկաթուղային հաղորդակցությունը ընդհատվել է 1989 թվականի նոյեմբերին՝ Արցախյան հակամարտության հետևանքով։ Այժմ կայարանը փակուղի է, քանի որ ապամոնտաժվել է Երասխ - Վելիդաղ - Շարուր հատվածը։
2016 թվականին իրականացվել է Հայաստանի երկաթուղով Եվրապա-Իրան առաջին մուլտիմոդալ բեռնափոխադրումը, որտեղ օգտագործվել է «Երասխ» կայարանը։ Ջրային ճանապարհով 2 կոնտեյներ տեղափոխվել է Փոթի, որտեղից երկաթուղով «Երասխ» կայարան, այնտեղից էլ ավտոտրանսպորտով՝ Իրան։


== Ծանոթագրություններ ==


== Արտաքին հղումներ ==
Yandex-ի ժամանակացույց Երասխ կայարանում էլեկտրական գնացքների համար:
Ուլոմա (գյուղ, Պեստովսկի շրջան)

Ուլոմա (ռուս.՝ Улома), գյուղ Ռուսաստանի Նովգորոդի մարզի Պեստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերանա Նաքալաքև

Վերանա Նաքալաքև, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից 18 կմ հյուսիս֊արևելք։


== Բնակչություն ==
1907 թվականին ուներ 99 թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
SMS

SMS-ների լեզու (անգլ.՝ Short Message Service, կարճ հաղորդագրության ծառայություն)։
SMS-ների լեզուն կամ Textese-ը (հայտնի է նաև chatspeak, txt, txtspk, txtk, texting language կամ txt talk անվանումներով) անգլերենի ժարգոն է, որն օգտագործվում է բջջային հեռախոսների SMS-ներում, սոցիալական ցանցերում և անհապաղ հաղորդագրման ժամանակ։ Դա անգլերենի համառոտ ձև է՝ նման rebus-ին։ (predictive text)-ի կիրառման աստիճանական ավելացման հետ դրա կիրառումը նվազում է։ Նման լեզուն ոչ միշտ է ենթարկվում կամ հետևում ընդունված անգլերենի քերականական կանոններին։ Ավելին՝ այս համակարգում գործածված բառերը կարող են բացակայել սովորական բառարաններում։


== Նշանակությունը ==
Textese-ի նպատակն է օգտագործել հնարավորինս քիչ գրանշաններ հասկանալի հաղորդագրություն փոխանցելու համար։ Ուստի՝ կետադրության, քերականության և մեծատառերով ուղղագրության կանոնները հաճախ անտեսվում են։ 
Այս տարալեզուն ունի փոքրաթիվ հիերոգլիֆներ (իրազեկվածներին հասկանալի կոդեր) և մի շարք տառատեսակային պայմանանշաններ։ Ըստ հետազոտություններից մեկի՝ թեև այս տարալեզվով ավելի արագ կարելի է գրել, այն կարդալու համար ավելի երկար ժամանակ է պահանջվում, քան սովորական անգլերենով։ Ըստ դոկտոր Նանագ Քեմպի (Թասմանիայի համալսարան) հետազոտությունների՝ Textese-ի զարգացումն անքակտելիորեն կապված է քերականության ու հնչյունաբանության խոր ըմբռնման հետ։


== Պատմություն ==
Textese-ն անգլերենի ձևավորվող բարբառ է՝ գերհամառոտ բառեր և արտահայտություններ կազմելու համար տառերի ու թվերի անսովոր պայմանական կիրառմամբ։ Բարբառի ծագումը կարելի է կապել բջջահեռախոսային հաղորդագրությունների ստեղծման հետ, թեև գրառման էլիպտիկ (սղման) համակարգը ստեղծվել է անվազն telegraphese-ի (հեռագրային լեզվի) օրերին։ SMS-ների լեզվով գրելու ստանդարտ կանոններ չկան, շատ բառեր կարող են նաև կրճատվել, օրինակ՝ "text" բառը կարող է վերածվել "txt"-ի։ Բառերն ավելի կարճ դարձնելու համար դրանցում կարող են օգտագործվել նաև թվեր, օրինակ՝"later" բառը կարող է գրվել "l8r" տեսքով։ Այս լեզուն արագացնում է բառերի գրառումը, նպաստում է տառերի թվի առավելագույն կրճատմանը և տեքստային հաղորդման տարածքային սահմանափակման խնդրի լուծմանը։
Այն նման է AOL speak և Telex speak լեզուներին և ծագել է ինտերնետային զրուցասրահների (chatroom) սղագրային տարբերակից, որը պետք է հարմարվեր թույլատրված գրանշանների փոքր թվին (վաղ շրջանի SMS-ներում կարելի էր օգտագործել ընդամենը 160 գրանշան, իսկ որոշ պրովայդերներ վճարը գանձում են ըստ ուղարկված գրանշանների) և հարմար լեզու էր բջջահեռախոսների փոքր ստեղնաշարների համար։


== Բառային կազմ ==
Մեկ տառը կարող է փոխարինել բառին

be բառը դառնում է b
see բառը դառնում է c
are բառը դառնում է r
you բառը դառնում է u
why բառը դառնում է yՄեկ թիվը կարող է փոխարինել բառին

ate բառը դառնում է 8
for բառը դառնում է 4
to կամ too բառը դառնում է 2
one կամ won բառը դառնում է 1Մեկ տառը կամ թիվը կարող է փոխարինել վանկին

ate վանկը դառնում է 8, ուստի
great բառը դառնում է gr8
mate բառը դառնում է m8
later բառը դառնում է l8r կամ l8a
skate բառը դառնում է sk8
skater բառը դառնում է sk8r
tomorrow բառը դառնում է 2mro
for կամ fore վանկը դառնում է 4, ուստի
before բառը դառնում է (վերոհիշյալ երկու դեպքեր) b4
therefore բառը դառնում է thr4։


== Ծանոթագրություններ ==
Մայր տաճար Սուրբ Աստվածածին եկեղեցի (այլ կիրառումներ)

Մայր տաճար Սուրբ Աստվածածին եկեղեցի, կարող է վերաբերել՝

Անիի Սուրբ Աստվածածին Կաթողիկե եկեղեցի
Բագրատի տաճար (Քութայիսի Սուրբ Աստվածածին մայր տաճար)


== Տես նաև ==
Հայկական տաճարների և եկեղեցիների ցանկ
Սմբատի և Թամամի խաչքար (Շինուհայր)

Սմբատի և Թամամի խաչքար, գտնվում է Սյունիքի մարզի Շինուհայր, գյուղից 3 կմ հարավ, Որոտանի ձորում գտնվող Հին Շինուհայր գյուղատեղու Կուսանաց Անապատ վանական համալիրի եկեղեցու հարավային ճակատին ագուցված խաչքարին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (9.73/2.3.2.3)։


== Տեղադրություն ==
Խաչքարը ագուցված է Կուսանաց Անապատ վանական համալիրի եկեղեցու հարավային ճակատին։


== Վիմական արձանագրություն ==
Խաչքարը ունի 4 տող վիմական արձանագրություն.

ԹՎ ՉԼ
ԵՍ ՅՈՀԱՆ ԿԱՆԳՆԵՑ
Ի ԶԽԱՉՍ ԵՂԲԱՒՐ ԻՄ ՍՆ
ՊԱՏԱ ԵՒ ԱՄՈՒՍՆՈ ԻՄ ԹԱՄԱՄԱՅ։Համաձայան արձանագրության՝ խաչքարը կանգնեցրել է Յոհանը, ի հիշատակ իր եղբոր՝ Սմբատի և կնոջ՝ Թամամայի։ Խաչքարը կանգնեցվել է 1281 թվականին։


== Տես նաև ==
Շինուհայր


== Ծանոթագրություններ ==
Չեքուշլի

Չեքուշլի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տարաս Թուսուզյան

Տարաս Գևորգի Թուսուզյան (փետրվարի 22, 1909, Եկատերինոդար (այժմ Կրասնոդար) - մայիսի 2, 1982, Երևան), խորհրդային բանակի հայ գեներալ-մայոր 1965 թվականից։
1946 թվականին Մոսկվայում ավարտել է խորհրդային բանակի հրամանատարական կազմի կատարելագործման բարձրագույն դասընթացները։ II համաշխարհային պատերազմի ժամանակ եղել է բանակի ղեկավար աշխատակազմում՝ բանակի ապա օկրուգի մատակարարման վարչության պետ։ 1952-1969 թվականներին եղել է ՀԽՍՀ զինկոմ։
Պարգևատրվել է Լենինի, Կարմիր դրոշի, Կարմիր աստղի 2 շքանշանով։


== Գրականություն ==
Տիգրան Հայազն, Գարեգին Ղազարյան։ 1000 հայազգի գեներալներ, ծովակալներ։ Ե.,Հեղինակային հրատարակություն, 2009 թ., էջ 450։ ISBN 978-9939-53-105-2
Арутюнян К.А., Погосян Г.Р. "Вклад армянского народа в победу в Великой Отечественной войне". М., 2010
Նիդերլանդների մշակույթ

Նիդերլանդերում ապրում էին այնպիսի խոշորագույն փիլիսոփաներ, ինչպիսիք էին Էրազմ Ռոտերդամցին և Սպինոզան։ Այստեղ ստեղծվել են Դեկարտի հիմնական աշխատանքները։ Գիտնական Քրիստիան Հյուգենսը հայտնաբերել է Սատուրնի արբանյակ ՝ Տիտանը և ստեղծել ճոճանակի ժամացույցը։
Նիդերլանդները սովորաբար կապում են դելտուսի հողմաղացների, տիկնիկների, փայտե կոշիկների և Դելֆտի խեցեղենի հետ։


== Նկարչություն և գրաֆիկա ==

Նիդերլանդներում աշխատել են շատ հայտնի նկարիչներ։ 17-րդ դարում այստեղ ապրում էին այնպիսի մեծ վարպետներ, ինչպիսիք էին Ռեմբրանդ վան Ռեյնը, Յան Վերմեերը, Յան Ստենը և ուրիշներ։ 19-րդ և 20-րդ դարերում հայտնի դարձան նկարիչներ Վինսենթ վան Գոգը և Պիտ Մոնդրիանը։ Գրաֆիկական նկարիչ Մաուրիս Կորնելիս Էշերը հայտնի է որպես օպտիկական պատրանքի վարպետ։ Վիլհելմ դե Կունինգը կրթություն է ստացել, իսկ հետագայում դարձել է հայտնի ամերիկյան նկարիչ։ Հան վան Մեգերենը հայտնի դարձավ իր կեղծիքների շնորհիվ, որոնք ընդունում էին հեռուստադիտողները, քննադատները և փորձագետները՝ Վերմաների նկարների համար։ 20-րդ դարի կեսին հայտնվել է «կախարդական ռեալիզմի» դպրոցը, որի խոշորագույն ներկայացուցիչներն էին Կարել Ուիլինքն ու Փեյկ Քոչն։


== Գրականություն ==

Նիդերլանդների «Ոսկե դարը» նաև հանգեցրեց գրականության ծաղկման։ Գլխավոր գրողներն էին Յոս վան դան Վոնդելն ու Պիտեր Կորնելիս Հոֆտը։ 19-րդ դարում Մուլտատուլին գրեց հոլանդական գաղութներում ՝ բնիկների վատ վերաբերմունքի մասին։ 20-րդ դարի կարևոր գրողներն էին Հարրի Մուլիշը, Յան Ուոլքերսը, Սիմոն Վեստջակը, Ջերարդ Ռևնը, Վ. Հերմանս և Սեյս Նոտեբոմբ։ Աննա Ֆրանկը գրել է հայտնի «Աննա Ֆրանկի օրագիր»-ը, որը հրապարակվել է իր մահվանից հետո՝ ֆաշիստական համակենտրոնացման ճամբարում և թարգմանվել է հոլանդերենից՝ աշխարհի բոլոր հիմնական լեզուներով։


== Տես նաև ==
Ամստերդամի ծաղկի շուկա
Թագավորի օր


== Ծանոթագրություններ ==
Աստերոիդների ցանկ (84601-84700)

Աստերոիդների ցանկ (84501-84600)  • Աստերոիդների ցանկ  • Աստերոիդների ցանկ (84701-84800)
 Աստերոիդների ցանկ (84501-84600)  • Աստերոիդների ցանկ  • Աստերոիդների ցանկ (84701-84800)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Ռենդի Օրտոն

Ռենդալ Քիթ Օրտոն (անգլ.՝ Randal Keith Orton, ապրիլի 1, 1980(1980-04-01), Նոքսվիլ, Թենեսի, ԱՄՆ), ամերիկացի պրոֆեսիոնալ ըմբշամարտիկ (ռեստլեր), կինոդերասան։ Հանդես է գալիս «WWE» կազմակերպությունում։
Մարզական կարիերան սկսել է «Mid-Missouri Wrestling Association», այնուհետև՝ «Southern Illinois Conference Wrestling», և վերջապես՝ «Ohio Valley Wrestling» (OVW) զարգացման առաջնություններում։ «OVW»-ում ելույթներ ունենալու տարիներին երկու անգամ ճանաչվել է OVW հարդքոր չեմպիոն։
«WWE»-ի հիմնական կազմում ընդգրկվելուց կարճ ժամանակ անց դարձել է «Էվոլյուցիա» կոչվող խմբավորման անդամ (Թրիփլ Էյչի, Բատիստայի և Ռիկ Ֆլեյրի հետ), որի կազմում մեկ անգամ նվաճել է WWE միջմայրցամաքային չեմպիոնական տիտղոսը։ Կարիերայի ընթացքում եղել է մի շարք այլ խմբավորումների և թիմերի անդամ, մասնավորապես «Rated RKO» թիմի կազմում Էդջի հետ մեկ անգամ ճանաչվել է Աշխարհի թիմային չեմպիոն։ Հայտնի է եղել նաև որպես «Ժառանգություն» խմբավորման առաջնորդ (Քոդի Ռոուդզի և Թեդ Դիբիասիի անդամակցությամբ)։
Կարիերայի ընթացքում Օրտոնն ութ անգամ նվաճել է WWE (աշխարհի ծանրքաշային) և չորս անգամ Աշխարհի ծանրքաշային չեմպիոնական տիտղոսները՝ մինչ օրս համարվելով վերջինիս ամենաերիտասարդ կրողը (24 տարեկանում)։ Հանդսիանում է նաև Աշխարհի ծանրքաշային գոտու վերջին կրողը, մինչև վերջինիս միավորումը WWE տիտղոսի հետ (այժմ հայտնի որպես՝ WWE աշխարհի ծանրքաշային տիտղոս)։ Ծանրքաշային տիտղոսներից զատ, մեկական անգամներ ճանաչվել է WWE միջմայրցամաքային և WWE աշխարհի թիմային չեմպիոն։ Հաղթանակ է տարել նաև 2009 թվականի «Թագավորական մարտ» մրցույթում։
Համարվում է երրորդ սերնդի ռեստլեր։ Պապը՝ Բոբ Օրտոն ավագը և հայրը՝ Կովբոյ Բոբ Օրտոնը, ինչպես նաև հորեղբայր Բերի Օրտոնը ժամանակին նույնպես հանդես են եկել ռեստլինգի արդյունաբերությունում։
Օրտոնի ֆինիշերային RKO կոչվող հնարքն ունի բավականին մեծ տարածում համացանցային մշակույթում, և հատկապես 2014 թվականից լայնորեն օգտագործվում է «Vine» հավելվածում։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Էջը Ռեստլինգի առցանց աշխարհում (անգլ.)
Կորդեբուգլ

Կորդեբուգլ (ֆր.՝ Cordebugle), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 125 մարդ, բնակչության խտությունը` 13.94 մարդ/կմ²։ Բնակավայրը զբաղեցնում է 8.97 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 91 աշխատունակ (15-64 տարեկան)  բնակիչ, որոնցից ակտիվ էին 75-ը, իսկ ոչ ակտիվները` 16։ Ակտիվության ցուցանիշը կազմում է 82,4 %։ 75 աշխատունակ մարդկանցից աշխատել է 73 անձ (41 տղամարդ և 32 կին)։ Գործազուրկ են եղել 2 անձ (0 տղամարդ և 2 կին)։ 16 անաշխատունակներից 7-ը եղել են աշակերտներ կամ ուսանողներ, 3-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուկրինիքսներ

Կուկրինիքսներ, (ռուս.՝ Кукрыниксы; ազգանունների առաջին տառերից կազմված կեղծանուն), ռուս խորհրդային նկարիչների ստեղծագործական խումբ՝ Կուպրիանով Միխայիլ Վասիլևիչ (1903 — 1991 թթ.), Կռիլով Պորֆիրի Նիկիտիչ (1902 — 1990 թթ.), Սոկոլով Նիկոլայ Ալեքսանդրովիչ (1903 — 2000 թթ.)։


== Կոչումներ և դափնիներ ==
ԽՍՀՄ գեղարվեստի ակադեմիայի իսկական անդամներ (1947 թվականից), ԽՍՀՄ ժողովրդական նկարիչներ (1958 թ.), խորհրդային կերպարվեստի առաջատար ծաղրանկարիչներ։ 1924 թվականից աշխատել են համատեղ։ 1925 թվականից ստեղծել են սուր, երգիծական աշխատանքներ («Տրանսպորտ», «տուշ», 1933—1934, և այլ նկարաշարեր)։ Քաղաքական պաստառների և ծաղրանկարների համար Կուկրինիքսները (Վերշ (1947 — 1948 թթ., Տրեայակովյան պատկերասրահ, Մոսկվա) արժանացել են Խորհրդային Միության պետական (1942 թ.) և լենինյան (1965 թ.) մրցանակների։ 1920—ական թվականներին պատկերազարդել են գրական երկեր (Ա. Չեխովի «Շնիկով տիկինը» և այլ գործեր, 1940 — 1946 թթ., Խորհրդային Միության պետական մրցանակ, 1947 թ., Մ. Գորկու «Ֆոմա Գորդեև», 1948 — 1949 թթ., Խորհրդային Միության պետական մրցանակ, 1950 թ., և «Մայրը», 1950 թ., Խորհրդային Միության պետական մրցանակ, 1951 թ.)։ Կուկրինիքսների հաստոցային գեղանկարչությունը նույնպես աչքի է ընկնում քաղաքական հնչեղությամբ։ Անհատապես աշխատում են դիմանկարի և բնանկարի ժանրերում։ 1972 թվականին Պ. Ն. Կռիլովը, 1973 թվականին Ն. Ա. Սոկոլովը արժանացել են սոցիալիստական աշխատանքի հերոսի կոչման։ Կուկրինիքսների «Գերմանական ինֆորմացիոն բյուրո» (1943 թ.) ծաղրանկարը գտնվում է Հայաստանի Պետական Պատկերասրահում։


== Գրականություն ==
Սոկոլովա Ն. Ի.,  Կուկրինիքսներ (Кукрыниксы), Մոսկվա, 1962։
Կուկրինիքսներ,  Երեքով (Втроем), Մոսկվա, 1975։


== Արտաքին հղումներ ==
Կուկրինիքսների 152 պաստառ(չաշխատող հղում)
Հելեն Ջորջ

Հելեն Ջորջ (անգլ.՝ Helen George հունիսի 19, 1984(1984-06-19), Բիրմինգհեմ, Անգլիա, Միացյալ Թագավորություն), անգլիացի դերասանուհի, որն առավել հայտնի է դարձել BBC-ի «Կանչեք մանկաբարձուհուն» հեռուստասերիալում Թրիքսի Ֆրանկլինի դերը կատարելու շնորհիվ։


== Կենսագրություն ==
Հելենը ծնվել է Բիրմինգհեմում՝ քաղաքագիտության պրոֆեսոր Նիլ Թոմասի և նրա կնոջ՝ սոցիալական աշխատող Մարգարետի ընտանիքում։
Սովորել է Հենրի Բոֆորտի անվան միջնակարգ դպրոցում։ Մանկուց զբաղվել է բալետով (ի վերջո դարձել է Բիրմինգհեմի թագավորական բալետի ուսանող) և  սպորտով, մրցվել է հեռացատկում։ Մանուկ հասակում շատ անսովոր ցանկություն է ունեցել․ երազել է դառնալ «Աստոն Վիլլա» ֆուտբոլային ակումբի առաջին կին մարզիչը։
15 տարեկանում մասնակցելով «Թշվառները» դպրոցական բեմադրությանը, Հելենը որոշել է իր ճակատագիրը կապել դերասանության հետ։ Նա Լոնդոնի Թագավորական երաժշտական ակադեմիայի և Բիրմինգհեմի դերասանական վարպետության դպրոցի շրջանավարտ է։
Իր առաջին դերը ստացել է Թագավորական ակադեմիան ավարտելուց երկու ամիս անց Դևիդ Զիպելյայի և Էնդրու Լլոյդ Ուեբերի «Սպիտակ շորերով կինը» մյուզիքլում։ Որոշ ժամանակ բեք վոկալիստ է Էլթոն Ջոնիի մոտ։
2015 թվականին Հելեն Ջորջը մասնակցել է BBC One հեռուստաալիքի «Պարեր աստղերի հետ» շոուի տասներեքերորդ եթերաշրջանին, որտեղ սլովենացի պարող Ալյաժ Սկորյանցի հետ միասին զբաղեցրել է վեցերորդ տեղը։


== Անձնական կյանք ==
2012 թվականի դեկտեմբերին Ջորջը ամուսնացել է դերասան Օլիվեր Բութայի հետ։ Նրանք ծանոթացել են ««Վավիլոն» հյուրանոց» սերիալի նկարահանումների ժամանակ, սակայն իրենց հարաբերությունները սկսել են մի քանի տարի անց։ 2015 թվականի օգոստոսին դերասանուհու ներկայացուցիչներն հաստատել են, որ նա և Բութը բաժանվել են երեք տարվա ամուսնությունից հետո։
2016 թվականի ապրիլին նա սկսել է հանդիպել «Կանչեք մանկաբարձուհուն» հեռուստասերիալի խաղընկեր Ջեկ Էշտոնի հետ, երբ մեկնել էին Հարավային Աֆրիկա Սուրբծննդյան հատուկ թողարկումները նկարահանելու համար։ 2017 թվականի սեպտեմբերին ծնվել է նրանց դուստրը Ռեն Այվին։


== Ֆիլմագրություն ==


== Ծանոթագրություն ==


== Արտաքին հղումներ ==
Անգոր Տհոմ

Անգոր Տհոմ (կխմերերենից բառացի թարգմանաբար նշանակում է մեծ քաղաք), Կխմերական կայսրության մայրաքաղաք 12-րդ դարի 1 կես մինչև 15-րդ դար, կառուցվել է 1777 թվականին Ջայավարմանա VII կառավարման օրոք։ Հին մայրաքաղաք Յաշոտխարապրի մայրաքաղաքի փոխարեն, Չամպոյի հետ պատերազմելու ընթացքում։
1431 թվականին քաղաքը գրավում են հավայացիները, բայց շուտով Պոնյա Յատի կողմից քաղաքը և ամբողջ երկիրը բնակչության կողմից ազատագրվում է հավայան զորքերից, 1434 թվականին մայրաքաղաքը տեղափոխում են Պնոմպեն։ Բայց և այնպես բավականին ամրացված Անգոր քաղաքը դառնում է երկրի արևմուտքում ամենաամրացված ամրոցը և պետության կրոնական կենտրոնը։
Համաձայն Շտերլինի քաղաքը կազմված էր 144 մասից դրանցից ամեն մեկը 246 մետր, յուրաքանչյուրը զբաղեցնում էր 60516 կմ2 տարածք։ Անգորի բնակչությունը ծաղկման ժամանակաշրջանում հասնում է մինչև 1 միլիոն բնակչի։
Կառույցների համակարգը, որը պատկերում էր երկինքը երկրի վրա ընդգրկում էր իր մեջ Անգոր Տհոմ, Դա Պրոմ (1186 թ.), Բանտեյ Կիդեյ, Նեյակ Պեան, Տա Սոմ, Սրա Սրանք, Պրա Խան (1191 թ.) և ամենավերջինը փայլուն և հոյակապ Բայոն, որն ավարտել են 1219 թվականին։
Ներկայումս Անգորը և նրա կազմում ներառված եկեղեցական համակարգերը՝ Անգոր Տհոմ, Անգկոր Վատ և մյուսները համարվում են պատմական արգելոց։


== Ծանոթագրություններ ==


== Պատկերասրահ ==

		
		
		
		
		
		
		
		
		
		
		
		
		
		
		


== Գրականություն ==
История Кампучии. Краткий очерк. М., Главная редакция восточной литературы изд-ва «Наука», 1981. С. 76-78
Graham Hancock, Santha Faiia Heaven’s Mirror։ Quest for Lost Civilization Издательство։ Вече 2000 г. (Грэм Хэнкок, Сайта Файя ЗЕРКАЛО НЕБЕС В поисках утраченной цивилизации…)
(8475) Վսեվոիվանով

(8475) Վսեվոիվանով (անգլ.՝ Vsevoivanov), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,075887 ա. մ., առավելագույնը մոտենում է 2,3062 ա. մ. հեռավորության վրա և հեռանում 3,8456 ա. մ.։ Արեգակի շուրջ մեկ ամբողջական պտույտ է կատարում 1970,4 երկրային օրվա ընթացքում, իր ուղեծրով շարժվելով միջինում 0,182704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8475) Վսեվոիվանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրուտեց (գյուղ, Բուտուրլինսկի շրջան)

Անվան այլ կիրառումների համար տե՛ս՝ ԿրուտեցԿրուտեց (ռուս.՝ Крутец), գյուղ Ռուսաստանի Նիժնի Նովգորոդի մարզի Բուտուրլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալեո

Պալեո, բարդ բառերի սկզբնամաս, ցույց է տալիս այդ բառերով արտահայտված հասկացությունների կապը հնության հետ (օրինակ, պալեոգեն, պալեոլիթ)։
Վորզի

Վորզի (ֆր.՝ Vauxrezis), համայնք Ֆրանսիայում, Պիկարդիա մարզի Էնա գավառում։ Մտնում է Սուասոն-1 կանտոնի կազմի մեջ։ Հանդիսանում է Սուասոն շրջանի օկրուգը։
Համայնքի INSEE կոդ՝ 02767։


== Բնակչություն ==
Համայնքի բնակչությունը 2010 թվականին կազմում էր 334 մարդ։


== Տնտեսություն ==
2010 թվականի տվյալներով 251 աշխատունակ տարիքի մարդկանցից (15-64 տարեկան) 168-ը տնտեսապես ակտիվ էին, 83-ը անգործունակ (Ակտիվության ցուցանիշը - 66,9 %, 1999 թվականին եղել է՝ 72,8 %)։ 168 աշխատունակ բնակիչներից 151-ը աշխատում էին (84 տղամարդ և 67 կին), անաշխատանք էին 17-ը (10 տղամարդ և 7 կին)։ 83 անգործունակ մարդկանցից 20-ը աշակերտներ կամ ուսանողներ են, 46-ը թոշակառու, 17-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Ворзи (ֆր.)
Հայկական մկնիկ

Հայկական մկնիկ (լատ.՝ Sicista armenica), մկնանմանների ենթակարգի մկնիկների ցեղի կաթնասուն կենդանի, որը գրանցված է Հայաստանի Կարմիր գրքում։


== Արտաքին կառուցվածք ==
Մարմնի երկարությունը մոտ 66 մմ է, պոչը՝ 101 մմ, կենդանի զանգվածը՝ մոտ 7 գ։ Մեջքը մոխրակարմրագորշ է, վիզը և կողքերը՝ ավելի վառ, փորիկը՝ բաց մոխրավուն, պոչը՝ երկգույն։


== Տարածվածությունը Հայաստանում ==
Բնակվում են Հայաստանում, Հանքավան գյուղի շրջակայքում։ Հանդիպում է Փամբակի, Ծաղկունյաց և, հնարավոր է, Բարգուշատի լեռնաշղթաների անտառների վերին սահմանից բարձր գտնվող ենթալպյան գոտու մարգագետիններում, մի քանի անհատի հայտնաբերել և որսացել են 2000-2200 մ բարձրություններում։ Կենսակերպն ուսումնասիրված չէ։ Գտնվում է անհետացման եզրին։ Լոնդոնի կենդանաբանական ընկերության կողմից դասվել է 100 կաթնասունների շարքին, որոնց գոյությունն առավել վտանգված է։


== Էկոլոգիա ==
Բնակվում է բարձր և խիտ տարատեսակ խոտաբույսերի առկայությամբ ենթալպյան բիոտոպերում` անտառի վերին եզրին, ծովի մակարդակից 2000-2200 մ բարձրության վրա։
Կենսաբանության առանձնահատկությունները գրեթե հետազոտված չեն։ Սնվում են խառը կերով, մեծ մասամբ` կանաչ, սերմեր, պտուղներ։ Կարող է նաև սնվել միջատներով և խմել ջուր։ Ակտիվությունը, հավանաբար, ինչպես և այլ մկնիկներինը մթնշաղագիշերային է։


== Պահպանություն ==
Փոքր թվաքանակով Էնդեմիկ տեսակ է, որն ԲՊՄՄ Կարմիր ցուցակում  ընդգրկված է որպես վտանգված տեսակ։
Սակավաթիվ, հազվադեպ տեսակ է, որը հետազոտման և պահպանման կարիք ունի։
Վտանգման գործոններից է ենթալպյան գոտում մարդու գործունեությունը, մասնավորապես անասունների արածեցումը, ինչպես նաև կլիմայի արիդացումը (ավելի չորայինի փոփոխվելը)։
Պահպանության միջոցառումներ չեն իրականացվում։


== Ծանոթագրություններ ==
Լոհուսուու (այլ կիրառումներ)

Լոհուսուու, կարող է վերաբերել՝

Լոհուսուու - գյուղական ավան Էստոնիայի Իդա-Վիրումաա նահանգի Լոհուսուու շրջանում
Լոհուսուու - շրջան Էստոնիայի Իդա-Վիրումաա նահանգում
Չեխի (գյուղ, Ստարոսինյավսկի շրջան)

Չեխի (ուկրաիներեն՝ Чехи), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Չեխի գյուղում բնակվում էր 257 մարդ։ Բնակավայրը զբաղեցնում է 1,18 կմ² տարածք։ Բնակչության խտությունը կազմում էր 217,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերբա (գյուղ, Վլադիմիր-Վոլինի շրջան)

Վերբա (ուկրաիներեն՝ Верба, լեհ.՝ Werba), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1570 թվականին։
2001 թվականի տվյալներով Վերբա գյուղում բնակվում էր 579 մարդ։ Բնակավայրը զբաղեցնում է 1,64 կմ² տարածք։ Բնակչության խտությունը կազմում էր 0,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պատրիկ Ռաֆտեր

Պատրիկ Մայքլ Ռաֆտեր (անգլ.՝ Patrick Michael Rafter, ծնվել է 1972 թվականի փետրվարի 28-ին, Մաունթ Այզա, Նոր Հարավային Ուելս, Ավստրալիա), ավստրալիացի թենիսիստ-պրոֆեսիոնալ, աշխարհի նախկին թիվ մեկ ռակետ, ԱՄՆ բաց առաջնության մենախաղի կրկնակի հաղթող։


== Նվաճումներ ==
Հաղթել է մենախաղի 11 մրցաշարերում (այդ թվում Մեծ Սաղավարտի 2 մրցաշարում և «Մասթերս» շարքի 2 մրցաշարում) և զուգախաղի 10 մրցաշարերում (այդ թվում Մեծ Սաղավարտի 1 մրցաշարում և «Մասթերս» շարքի 2 մրցաշարում)։
Լավագույն արդյունքները Մեծ Սաղավարտի մրցաշարերում.

US Open-ի հաղթող (1997, 1998) մենախաղում։
Ուիմբլդոնի մրցաշարի եզրափակիչի մասնակից (2000, 2001) մենախաղում։
Ավստրալիայի բաց առաջնության հաղթող (1999) զուգախաղում (Յոնաս Բյորկմանի հետ միասին)։
Ավստրալիայի բաց առաջնության 2001 թվականի մրցաշարի կիսաեզրափակիչի մասնակից մենախաղում։
Ֆրանսիայի բաց առաջնության 1997 թվականի մրցաշարի կիսաեզրափակիչի մասնակից մենախաղում։Ռաֆտերը հասել է Մեծ Սաղավարտի բոլոր 4 մրցաշարերի նվազագույնը մինչև կիսաեզրափակիչ ինչպես մենախաղում, այնպես էլ զուգախաղում։
Երեք անգամ անընդմեջ (1998, 1999, 2000) Ռաֆտերը հաղթել է հոլանդական Հերտոգենբոսի Ordina Open մրցաշարում։
1999 թվականի հուլիսի 26-ին առաջին հորիզոնականն է գրավել ATP վարկանիշում, սակայն աշխարհի թիվ մեկ ռակետի տիտղոսը պահպանել հաջողվել է ընդամենը մեկ շաբաթ, ամենակարճ ժամկետը այդ տիտղոսին արժանացած բոլոր թենիսիստների մեջ։ Ռաֆտերը աշխարհի թիվ մեկ ռակետի կարգավիճակում չի անցկացրել և ոչ մի խաղ։
Նշանակալից է, որ 1997 թվականին ԱՄՆ բաց առաջնությունում հաղթանակը Ռաֆտերի համար դառնում է ընդամենը երկրորդը կարիերայում ATP մրցաշարերում և առաջինը հարդի վրա, մինչ այդ նա հաղթել է էր միայն Մանչեսթերի մրցաշարում, խոտածածկի վրա, 1994 թվականին։


== Մեծ Սաղավարտի մրցաշարերի մենախաղի եզրափակիչներ (4) ==


=== Հաղթանակներ (2) ===


=== Պարտություններ (2) ===


== Մեծ Սաղավարտի մրցաշարերի զուգախաղի եզրափակիչներ (1) ==


=== Հաղթանակ (1) ===


== Տիտղոսներ մենախաղում (11) ==


== Թիմային մրցաշարեր ==


=== Թիմային մրցաշարերի եզրափակիչներ (3) ===


==== Հաղթանակներ (1) ====


==== Պարտություններ (2) ====


== Ծանոթագրություններ ==


== Աղբյուրներ ==
Պրոֆիլը ATP-ի կայքում
Ստարոալեկսեևկա (այլ կիրառումներ)

Ստարոալեկսեևկա, կարող է վերաբերել՝

Ստարոալեկսեևկա - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում
Ստարոալեկսեևկա - գյուղ Ուկրաինայի Նիկոլաևի մարզի Վեսելինովոյի շրջանում
Ռոմպոն

Ռոմպոն (ֆր.՝ Rompon), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 959 մարդ, բնակչության խտությունը` 43.53 մարդ/կմ²։ Բնակավայրը զբաղեցնում է 22.03 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 115 կմ հարավ, Պրիվա քաղաքից` 11 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 653 աշխատունակ (15-64 տարեկան) բնակիչ, որոնցից ակտիվ էին 466-ը, իսկ ոչ ակտիվները` 187։ Ակտիվության ցուցանիշը կազմում է 71,4 %։ 466 աշխատունակ մարդկանցից աշխատել է 429 անձ (226 տղամարդ և 203 կին)։ Գործազուրկ են եղել 37 անձ (20 տղամարդ և 17 կին)։ 187 անաշխատունակներից 48-ը եղել են աշակերտներ կամ ուսանողներ, 90-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արփենիկ Տեր-Աստվածատրյան

Արփենիկ Տեր-Աստվածատրյան (1899, Վերին Ազա, Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն և Գողթն, Վասպուրական, Մեծ Հայք - հունվարի 2, 1927(1927-01-02)), հայ մանկավարժ, Եղիշե Չարենցի առաջին կինը։


== Կենսագրություն ==
Արփենիկ Տեր-Աստվածատրյանը ծնվել է 1899 թվականին, Գողթն գավառի Վերին Ազա գյուղում։ Նախնական կրթություն է ստացել Թիֆլիսի ուսումնարանում, որից հետո՝ 1920 թվականին մեկնել է Երևան և աշխատանքի անցել Մերձավոր Արևելքում ամերիկյան օգնության կոմիտեին կից որբանոցին կից դպրոցում, աշխատել է հատուկ խնդիրներ ունեցող երեխաների հետ։ Նա հետաքրքրվել է հայկական և ռուսական պոեզիայով, ինչպես նաև սիրել է ասմունքել։ Այդ նույն դպրոցում ուսուցիչ է աշխատել նաև Եղիշե Չարենցը։ Նրանք ամուսնացել են 1921 թվականին և մեկնել Մոսկվա՝ Արևելքի աշխատավորների համալսարանում սովորելու։
1926 թվականի սեպտեմբերի 5-ին Չարենցը ձերբակալվել է՝ իրավաբան Սերգեյ Այվազյանի աղջկա վրա ատրճանակով կրակելու և վիրավորելու համար։ Արփենիկն այդ ժամանակ գտնվել է Լենինգրադում։ Երևան վերադառնալուց հետո, դեկտեմբերի վերջին նրա առողջական վիճակը կտրուկ վատացել է․ նրա մոտ առաջացել են հղիության հետ կապված բարդություններ։  
Տեր-Աստվածատրյանը մահացել է 1927 թվականի հունվարի 2-ին, Երևանի առաջին հիվանդանոցում։ Կնոջ հուղարկավորությանը մասնակցելու համար Չարենցին ազատ են արձակել բանտից։ Արփենիկին հուղարկավորել են Կոմիտասի անվան պանթեոնի տարածքում, նրա գերեզմանը չի պահպանվել։ 
Ըստ որոշ աղբյուրների՝ Արփենիկի դագաղում Չարենցը թողել է ինչ-որ ձեռագրեր՝ հավանաբար Արփենիկին նվիրված բանաստեղծություննր։
Չարենցը Արփենիկ Տեր-Աստվածատրյանին է նվիրել է «Տաղարան», «Ութնյակներ արևին» շարքերը։ Նրա հիշատակին գրողը նվիրել է «Էպիկական լուսաբաց» ժողովածուն, «Նավզիկե» պոեմը, այլ բանաստեղծություններ։ 
Իզաբելլա Նիազյան-Կոդաբաշյանի հետ ամուսնությունից ծնված իրենց մեծ աղջկան Չարենցն անվանակոչել է Արփենիկ։


== Տես նաև ==
Եղիշե Չարենց
Արփենիկ Չարենց
Եղիշե Չարենցի կյանքի ժամանակագրություն


== Ծանոթագրություններ ==


== Արտաքին հղումներ ==
Չարենցի երկու կանայք` Արփենիկը և Իզաբելլան
Իրարից  տարբեր ու իրար նման՝ Արփենիկին ու Իզաբելլային ամբողջ կյանքում միավորել է Մեծը՝ Չարենցի սերը
ՉԱՐԵՆՑԻ ՄԵԾ ՍԵՐԸ
(2095) Պարսիֆալ

(2095) Պարսիֆալ (անգլ.՝ Parsifal), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,642542 ա. մ., առավելագույնը մոտենում է 2,617 ա. մ. հեռավորության վրա և հեռանում 2,6681 ա. մ.։ Արեգակի շուրջ մեկ ամբողջական պտույտ է կատարում 1569,03 երկրային օրվա ընթացքում, իր ուղեծրով շարժվելով միջինում 0,229441 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2095) Պարսիֆալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրիենո

Բրիենո  (իտալերեն՝ Brienno), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 424 մարդ, խտությունը՝ 47 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 22010։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 031 814016
Էլեկտրոնային փոստ։ info@comune.brienno.co.it
Պաշտոնական կայք։ http://www.comune.brienno.co.it


== Արտաքին հղումներ ==
Պաշտոնական էջ
Վիճակագրության ազգային ինստիտուտ
Վիճակագրության ազգային ինստիտուտ  Archived 2009-12-07 at the Wayback Machine.


== Ծանոթագրություններ ==